
Precizări privind întocmirea documentației pentru deplasări / taxe de participare conferință / cazare / bonuri de carburant / alte cheltuieli

Solicitarea deplasării se face in platforma https://travel.upb.ro/, prin completarea unei cereri de deplasare – atât pentru deplasările interne, cât și pentru cele externe. 
În cazul deplasărilor cu avionul, vă rugăm să aveți în vedere că valoarea estimată pentru achiziția biletelor poate suferi modificări semnificative între momentul întocmirii documentelor în Travel și achiziția efectivă (exista posibilitatea ca aceasta să se dubleze). Totodată, vă rugăm să optimizați traseul deplasării, pentru a evita costuri exagerate.
După completarea datelor în sistem, se generează automat Nota de fundamentare, Dispoziția de deplasare, Cererea de deplasare etc. Toate documentele trebuiesc aprobate inclusiv de către Rector/Prorector. Fără aceste aprobări, nu poate fi angajată nicio cheltuială.
După obținerea aprobărilor, documentele trebuiesc transmise pe email către Mădălina Ionașcu (secretariat-sd-ac@cti.pub.ro. ; madalina.ionascu@upb.ro). 

Referitor la detaliile privind facturile și documentele de decont

Pentru toate facturile legate de deplasare (taxa de participare, cazare, bonuri de carburant, alte cheltuieli), vă rugăm să respectați următoarele cerințe:
· Factura trebuie să conțină la rubrica „Cumpărător”: Universitatea Națională de Știință și Tehnologie POLITEHNICA București, Cod fiscal: 48467613 (pentru deplasări interne), 48882865 (pentru deplasări externe) și numele dumneavoastră.
· Bonurile de carburant trebuie să aibă înscris codul fiscal al Universității: 48467613 (pentru deplasări interne).
· Este recomandat să solicitați și un certificat de participare la conferință/eveniment, ca document justificativ suplimentar.
Solicitantul are obligația de a întocmi decontul de cheltuieli în termen de 2 zile lucrătoare de la finalizarea deplasării.
Decontul se va realiza în prezența solicitantului, la Serviciul Financiar (clădirea Rectoratului, parter, sala 011), pe baza următoarelor documente:
· Dispoziția Rectorului/Ordinul de deplasare extern/intern.
· Nota de fundamentare aprobata in Travel.
· Documente justificative (facturi, bonuri, certificat de participare etc.).
· Raport de activitate realizat în urma deplasării.
· Extras de cont din care să reiasă că plățile au fost efectuate din contul personal al solicitantului.
· CNP si IBAN, necesare pentru restituirea sumelor.
· Document de fundamentare (de la Mădălina Ionașcu).
· Atenție! Documentele din platforma Travel trebuiesc întocmite și aprobate înaintea deplasării. În lipsa acestora, cheltuielile efectuate și suportate de către titular nu vor putea fi decontate din fondurile UNSTPB.

